Mikhail Ojun

Mikhail Ojun (født 17. mai 1980) er en russisk funksjonshemmet bueskytter, som konkurrerer i klassen ST.

Meritter 
Ved EM i para-bueskyting i 2010 i Vichy i Frankrike vant han gull individuelt, etter 6-0-seier over franskmannen Alexandre Lasvenes, og han deltok på det russiske laget som vant gull i lagkonkurransen. Året etter deltok han i VM 2011 i Torino i Italia, der han kom på 5.-plass individuelt. 

Ved Paralympiske sommerleker 2012 i London fikk han bronse individuelt med buetypen recurve, i klassen for stående utøvere. I plasseringsrunden fikk han femte beste poengsum av de 24 som deltok, med 623 poeng. I kvartfinalen slo han ukrainske Jurij Kopij 6-2, men i semifinalen tapte han med 2-6 for sin russiske lagkamerat Oleg Sjestakov. I bronsefinalen vant han 6-0 over Eric Bennett fra USA. 

Han deltok også i lagkonkurransen, der det russiske laget vant gull, etter å ha slått Sør-Korea 206-200 i finalen. Oyun deltok der sammen Timur Tutsjinov og Oleg Sjestakov.

Referanser

Eksterne lenker 
 Profil på Para-archery.com
 London 2012 - Mikhail Oyun

Russiske bueskyttere
Deltakere for Russland under Paralympiske sommerleker 2012
Paralympiske mestere for Russland
Europamestere i bueskyting
Fødsler i 1980